Document ID: 32004R2120

UREDBA KOMISIJE (ES) št. 2120/2004
z dne 10. decembra 2004
o spremembi Uredbe (ES) št. 2729/2000 o določitvi podrobnih pravilih za izvajanje nadzora v vinskem sektorju
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 72(4),
ob upoštevanju naslednjega:
(1)
Drugi pododstavek člena 11(2) Uredbe Komisije (ES) št. 2729/2000 (2) določa najmanjše število vzorcev, ki jih je potrebno vsako leto odvzeti za banko podatkov iz člena 10 zadevne uredbe. Po pristopu Češke, Cipra, Madžarske, Malte, Slovenije in Slovaške je zato potrebno določiti število odvzetih vzorcev za te države.
(2)
Člen 12 določa število analiz, ki jih izvede Skupno raziskovalno središče (SRS), vključno z analizami vzorcev iz držav članic, ki še niso opremljene za izvajanje analize. Določiti bi bilo potrebno prehodno obdobje za vzpostavitev in organizacijo strokovnih izotopnih laboratorijev v teh državah članicah.
(3)
Priloge I, II in III k Uredbi (ES) št. 2729/2000 določajo natančna navodila glede obdelovanja, analiz in poročanja o vzorcih. Ta navodila je potrebno posodobiti ob upoštevanju izkušenj in tehnološkega napredka.
(4)
V skladu z navedenim je potrebno spremeniti Uredbo (ES) št. 2729/2000.
(5)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Uredba (ES) št. 2729/2000 se spremeni:
1.
V členu 11(2) se drugi pododstavek nadomesti z naslednjim:
„Število vzorcev, ki se vsako leto jemlje za banko podatkov, znaša najmanj:
-
20 vzorcev na Češkem,
-
200 vzorcev v Nemčiji,
-
50 vzorcev v Grčiji,
-
200 vzorcev v Španiji,
-
400 vzorcev v Franciji,
-
400 vzorcev v Italiji,
-
10 vzorcev na Cipru,
-
4 vzorci v Luksemburgu,
-
50 vzorcev na Madžarskem,
-
4 vzorci na Malti,
-
50 vzorcev v Avstriji,
-
50 vzorcev na Portugalskem,
-
20 vzorcev v Sloveniji,
-
15 vzorcev na Slovaškem,
-
4 vzorci v Združenem kraljestvu.“
2.
V členu 12(1) se prva poved nadomesti z naslednjim:
„Vinogradniške države članice, ki še niso opremljene za izvajanje izotopske analize, pošljejo vzorce vina v analizo v SRS do 31. julija 2008.“
3.
Priloga I se nadomesti z besedilom Priloge I k tej uredbi.
4.
Priloga II se nadomesti z besedilom Priloge II k tej uredbi.
5.
Priloga III se nadomesti z besedilom Priloge III k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. decembra 2004

Labels: 7
15
17
6